पोल खुली तो याद आया शहर में वैध होर्डिंग लगाने का टेंडर, सालाना एक करोड़ आय होगी
नेतासे लेकर निगम अधिकारियों पर अवैध होर्डिंग से कमाई के आरोप लगे तो निगम को अब वैध होर्डिंग की याद गई है। अब शीघ्र ही शहर में वैध होर्डिंग लगेंगे जिससे निगम को सालाना एक करोड़ से अधिक की आय होने की संभावना है। वैध होर्डिंग की कागजी औपचारिकताएं शुरु हो गई है।
दरअसल, भास्कर ने स्टिंग ऑपरेशन के माध्यम से शहर में चल रहे अवैध होर्डिंग के कारोबार को उजागर किया था। जिसमें बताया था कि क्यों और किनकी शह पर शहर अवैध होर्डिंग से शहर अटा पड़ा है। अवैध होर्डिंग को हटाने की कार्रवाई क्यों नहीं हो पा रही। ऐसे में जब नेता और अधिकारियों पर आरोप लगे तो तुरंत शहर के मुख्य मार्ग से अवैध होर्डिंग हटे। साथ ही अब करीब पांच माह से दबी फाइल पर काम शुरु हो गया है। निगम के मदों से प्रतिवर्ष अनुमानित आय के आंकड़े के अनुसार वैध होर्डिंग छठा ऐसा मद होगा जिससे निगम को सालाना करोड़ के आंकड़े में आय होगी। जिससे शहर में बड़ा विकास कार्य हो सकेंगे।
साल 2010 में अंतिम बार तीन साल के लिए हिसार में नगर निगम ने वैध होर्डिंग की अनुमति दी थी। सूत्रों के अनुसार करीब 2 करोड़, 5 लाख रुपये का टेंडर 2013 में समाप्त हो गया था। निगम के कार्यकारी अधिकारी के अनुसार 2013 में हाईकोर्ट के आदेश के बाद होर्डिंग लगाने के लिए टेंडर नहीं हो पाया था। हालांकि 2013 से मार्च 2017 तक शहर का अधिकांश मार्केट मुख्य मार्ग
अवैध होर्डिंग से अटे रहे और हाईकोर्ट के आदेश की अवमानना होती रही। लंबे समय के बाद अब हिसार में मुख्य मार्ग राजगढ़ रोड, बालसमंद रोड, दिल्ली रोड, बस स्टैंड रोड, सिरसा रोड, रेलवे रोड और न्यू पालिका बाजार में 32 स्थानों पर 38 वैध होर्डिंग लगाए जाएंगे। जिनकी लंबाई चौड़ाई निर्धारित की गई है। इनमें निगम अधिकारी अनुमानित आय सालाना एक करोड़ से अधिक की बता रहे है। शुक्रवार को नगर निगम से सभी नौ निगम के वैध होर्डिंग के आरक्षित मूल्य पता कर लिये है अब रिपोर्ट मंडल आयुक्त को भेजी जाएगी, जिसके आधार पर वे होर्डिंग के संबंध में फैसला लेंगे।
2016 में चंडीगढ़ की टीम ने वैध होर्डिंग के लिए सौंपी थी रिपोर्ट
चंडीगढ़से आई टीम ने अगस्त 2016 में निगम को वैध होर्डिंग के संबंध में रिपोर्ट सौंप दी थी। जो निगम अधिकारी मंडल आयुक्त के पास अंतिम फैसले के लिए गई होने की बात कहते रहे। जबकि फाइल में फैसले से पहले जो कमी थी उन्हें अब पूरा किया जा रहा है।
शहर में अवैध होर्डिंग हटाने की कार्रवाई शुरू की
भास्करने 3 मार्च 2017 को अवैध होर्डिंग के मामले में समाचार प्रकाशित किया तो एक बार फिर से निगम ने शहर से अवैध होर्डिंग हटाने की कार्रवाई शुरु की। शुक्रवार को राजगढ़ रोड और बस स्टैंड के पास ने निगम की तहबाजारी टीम ने अवैध होर्डिंग हटाने की कार्रवाई की। टीम ने करीब 1 दर्जन अवैध होर्डिंग हटवाएं।
32 होर्डिंग्स लगाए जाएंगे
शहरमें वैध होर्डिंग लगाने के लिए नगर निगम की ओर से प्रदेश की नौ नगर निगम से वैध होर्डिंग मामले में आरक्षित मूल्य मांगा गया है। मौजूदा समय में केवल फरीदाबाद का आरक्षित मूल्य प्राप्त होना शेष था जो शुक्रवार को मिल गया। अब फाइल मंडल आयुक्त को भेजी जाएगी। जिसके 20 गुणा 10 और 15 गुणा 10 फुट के दो साइज में होर्डिंग लगेंगे। जिनमें 20 डबल और 12 सिंगल साइड होर्डिंग लगेंगे।
^2013 में टेंडर समाप्ति के बाद दोबारा टेंडर पर हाईकोर्ट की तरफ से आए आदेश के तहत रोक लग गई थी। अब फिर से वैध होर्डिंग लगाने की अनुमति देने के लिए कार्य शुरू किया गया है। शुक्रवार को फरीदाबाद नगर निगम से वैध होर्डिंग के टेंडर के लिए आरक्षित मूल्य मिल गया है। अब फाइन मंडल आयुक्त को भेजी आएगी। उनके आदेशानुसार आगामी कार्रवाई की जाएगी। अमनढांडा, कार्यकारी अधिकारी, नगर निगम हिसार।
हाईकोर्ट में मामला होने के कारण करीब दो साल बिना टेंडर के ही लगते रहे अवैध होर्डिंग, आदेश की धज्जियां उड़ीं और आय भी नहीं हुई
{सड़क कीबात करंे तो -निगम के अनुसार एक स्क्वेयर फुट की सड़क निर्माण पर 65 से 70 रुपये खर्च होता है। ऐसे में 15.38 लाख स्क्वेयर फुट की सड़क का निर्माण हो सकता था।
{पटेल नगर आरयूबी बन सकता था।
{क्रांतिमान पार्क का सुधार हो सकता था।
बस स्टैंड रोड
होर्डिंग
होर्डिंग
होर्डिंग
सिरसा रोड
न्यू पालिका बाजार
दिल्ली रोड
रेलवे स्टेशन सड़क
बालसमंद रोड
होर्डिंग
राजगढ़ रोड पर आजाद नगर फायर स्टेशन से आईजी चौक तक
होर्डिंग
होर्डिंग
होर्डिंग
बस स्टैंड के फुट ओवरब्रिज से अवैध होर्डिंग हटवाती नगर निगम की टीम।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva kas_Deva bho_Deva bho_Deva bho_Deva bho_Deva bho_Deva bho_Deva bho_Deva kas_Deva bho_Deva bho_Deva bho_Deva bho_Deva bho_Deva bho_Deva